વુહાન સમિટની જેમ આગામી વર્ષે ચીનના રાષ્ટ્રપતિ શી જિનપિંગ અનૌપચારિક સમિટ માટે ભારત આવશે. ચીનના રાષ્ટ્રપતિએ આ અંગે ભારતના વડાપ્રધા નરેન્દ્ર મોદીના આમંત્રણને સ્વીકાર્યું છે. વિદેશ સચિવ વિજય ગોખલેએ શનિવારે એક પ્રેસ કોન્ફરન્સમાં આ માહિતી આપી હતી. તેમણે જણાવ્યું કે શનિવારે ચીનના રાષ્ટ્‌પતિ શી જિનપિંગ અને વડાપ્રધાન નરેન્દ્ર મોદી વચ્ચે થયેલી મુલાકાતનો એક મહત્વનું પરિણામ એ આવ્યું કે ચીન દ્વારા માહિતી આપવામાં આવી કે રાષ્ટ્રપતિ શી જિનપિંગ ૨૦૧૯માં ભારતની યાત્રાએ આવશે.